**A logo with a red circle and white text

Description automatically generatedSIA “Elektroniskie sakari” rīkotās**

**iepirkumu procedūras no 10 000 – 41 999 *euro***

**„Interneta pakalpojumu nodrošināšana”**

**Identifikācijas Nr. ESAKARI 2025/15**

**Apspriede ar piegādātājiem**

1. **Iepirkuma priekšmets –** interneta pakalpojumu (turpmāk – Pakalpojumi) nodrošināšana SIA “Elektroniskie sakari” struktūrvienībās:
   * + Rīgā, Eksporta ielā 5;
     + Rīgā, Pērses ielā 2;
     + Rīgā, Ezermalas ielā 2 k.2;
     + Rīgā, Slokas ielā 171-170;
     + Rīgā, Valdlauču ielā 5-66;
     + Liepājā – Brīvības ielā 93;
     + Liepājā – Strautu ielā 4;
     + Rēzeknē – Kr. Valdemāra ielā 4-35;
     + Daugavpilī – Strādnieku ielā 87-34;
     + Valmierā – Gaujas ielā 7-34;
     + Ventspilī – Inženieru ielā 77-33;
     + Grobiņā – SIA “Elektroniskie sakari” monitoringa tornī.
2. **Līguma izpildes laiks**: līdz kopējās līguma summas EUR 41 999,00 (četrdesmit viens tūkstotis deviņi simti deviņdesmit deviņi *euro*, 00 centi) bez pievienotās vērtības nodokļa izlietojumam, bet ne ilgāk kā 36 (trīsdesmit seši) mēneši no līguma abpusējas parakstīšanas dienas.
3. **Prasības attiecībā uz Pretendenta saimniecisko un finansiālo stāvokli un kvalifikāciju apliecinošie dokumenti:**

|  |  |  |
| --- | --- | --- |
| Nr.  p.k. | Noteiktās kvalifikācijas prasības | Kvalifikāciju apliecinoši iesniedzamie dokumenti |
|  | Pretendents ir reģistrēts atbilstoši Latvijas Republikas vai ārvalstu normatīvo aktu prasībām. | Iepirkuma komisija attiecībā uz Latvijas Republikā reģistrētajiem Pretendentiem reģistrācijas faktu pārbaudīs publiskajās datubāzēs.  Ārvalstīs reģistrētajiem Pretendentiem jāiesniedz reģistrācijas faktu apliecinošs dokuments. |

1. **Prasības attiecībā uz Pretendenta tehniskajām un profesionālajām spējām un kvalifikāciju apliecinošie dokumenti:**

| Nr.  p.k. | Noteiktās kvalifikācijas prasības | Kvalifikāciju apliecinoši iesniedzamie dokumenti |
| --- | --- | --- |
|  | Pretendentam laika periodā no 2022. gada līdz piedāvājuma iesniegšanas dienai ir vismaz 3 (trīs) gadu pieredze Pakalpojumu nodrošināšanā. | Informācija par Pretendenta pieredzi interneta pakalpojumu sniegšanā (saskaņā ar Pielikumu Nr. 5). |
|  | *Prasības izpilde nav obligāta*  Pretendents pakalpojumu nodrošināšanai un/vai pašpatēriņam izmanto elektroenerģiju, kas saražota no 100 % atjaunojamiem enerģijas avotiem.  (Pretendentam ir spēkā esošs līgums par elektroenerģijas, kas saražota no 100 % atjaunojamiem enerģijas avotiem, iegādi).  *Šīs prasības izpildes gadījumā, saimnieciski visizdevīgākā piedāvājuma vērtēšanā piedāvājumam tiks piešķirti vērtējuma punkti.* | Pretendenta apliecinājums par elektroenerģijas, kas saražota no 100 % atjaunojamiem enerģijas avotiem, izmantošanu pakalpojumu nodrošināšanai un/vai pašpatēriņam.  Pasūtītājs var lūgt uzrādīt apliecinājumu par elektroenerģijas, kas saražota no 100 % atjaunojamiem enerģijas avotiem, iegādi. |

1. **Tehniskā specifikācija**

**Pakalpojumu nodrošināšanas termiņš –** līdz kopējās līguma summas EUR 41 999,00 (četrdesmit viens tūkstotis deviņi simti deviņdesmit deviņi *euro*, 00 centi) bez PVN izlietojumam, bet ne ilgāk kā 36 (trīsdesmit seši) mēneši no līguma abpusējas parakstīšanas dienas.

1. **Prasības interneta pieslēgumiem:**
   1. Pretendentam jānodrošina nefiltrēts, simetrisks pieslēgums internetam bez pārraidāmās informācijas ierobežojuma nepārtraukti 24 (divdesmit četras) stundas diennaktī un 7 (septiņas) dienas nedēļā šādās SIA “Elektroniskie sakari” struktūrvienībās Latvijā, sākot ar dienu, kad abu Pušu pilnvarotie pārstāvji ir parakstījuši nodošanas – pieņemšanas aktu par Pakalpojumu sniegšanai nepieciešamo pieslēgumu ierīkošanu:
      1. Rīgā, Eksporta ielā 5;
      2. Rīgā, Pērses ielā 2;
      3. Rīgā, Ezermalas ielā 2 k.2;
      4. Rīgā, Slokas ielā 171-170;
      5. Rīgā, Valdlauču ielā 5-66;
      6. Liepājā – Brīvības ielā 93;
      7. Liepājā – Strautu ielā 4;
      8. Rēzeknē – Kr. Valdemāra ielā 4-35;
      9. Daugavpilī – Strādnieku ielā 87-34;
      10. Valmierā – Gaujas ielā 7-34;
      11. Ventspilī – Inženieru ielā 77-33;
      12. Grobiņā – SIA “Elektroniskie sakari” monitoringa tornī;

Monitoringa torņa atrašanās vieta: <https://www.kadastrs.lv/map/di?xy=320122.9378675632,265688.2798845018&z=1000>.

* 1. Prasības interneta pieslēgumu ātrumiem:
     1. Rīgā, Eksporta ielā 5 - pieslēguma Latvijas un ārzemju interneta resursiem ātrums: simetrisks, ne mazāks kā 1000 (viens tūkstotis) Mbps (megabiti sekundē);
     2. Rīgā, Pērses ielā 2 - pieslēguma Latvijas un ārzemju interneta resursiem ātrums: simetrisks, ne mazāks kā 1000 (viens tūkstotis) Mbps (megabiti sekundē);
     3. Rīgā – Ezermalas ielā 2/2, Slokas ielā 171-170, Valdlauču ielā 5-66; Liepājā – Brīvības ielā 93, Strautu ielā 4; Rēzeknē – Kr. Valdemāra ielā 4-35; Daugavpilī – Strādnieku ielā 87-34; Valmierā – Gaujas ielā 7-34; Ventspilī – Inženieru ielā 77-33; Grobiņā – monitoringa tornī pieslēguma Latvijas un ārzemju interneta resursiem ātrums: simetrisks, ne mazāks kā 100 (viens simts) Mbps (megabiti sekundē).
  2. Pretendentam jānodrošina pieslēgumu saskarnes: vēlams SFP izmantojot slotu Pasūtītāja iekšējā datortīkla gala iekārtā, ja nav šādas iespējas, tad vismaz Ethernet 10/100/1000Base-T full duplex saskarni. Maršrutēšanas jaudai jābūt vienādai vai lielākai, kā datu pieslēguma datu pārraides ātruma jaudai. Nav pieļaujama uz radioviļņu tehnoloģijām balstītu primārā pieslēguma risinājuma izmantošana, izņemot attiecībā uz 1.1.12. punktā minēto pieslēguma vietu.
  3. Pretendentam interneta pieslēguma adresēs (kopā uz visām adresēm) jānodrošina 254 (divi simti piecdesmit četras) reālās IP adreses.
  4. Lai nodrošinātu interneta nepārtrauktību primārā interneta pieslēguma nepieejamības gadījumā, Pretendentam pieslēgumam Rīgā, Eksporta ielā 5 jānodrošina rezerves pieslēgums, attiecīgi nodrošinot kopējo Pakalpojumu pieejamību ne mazāku kā 99,98% kalendārā mēneša laikā. Rezerves interneta pieslēgums nevar tikt veidots, izmantojot to pašu pieslēguma fizisko infrastruktūru, kāda tiek izmantota primārā interneta pieslēguma nodrošināšanai (t.i., pieslēguma aktīvās tīkla iekārtas un kabeļus). Abi interneta pieslēgumi Rīgā, Eksporta ielā 5 jāierīko, izmantojot optiskās šķiedras kabeļa dzīslas visā pieslēguma līnijas garumā no Pretendenta tīkla infrastruktūras mezgla punkta līdz Pasūtītāja telpām.
  5. Lai nodrošinātu interneta nepārtrauktību pieslēguma punktos, kuri norādīti tehniskās specifikācijas 1.1.2. – 1.1.12. apakšpunktā, Pretendentam ir jānodrošina rezerves pieslēguma pieejamība, kurš var balstīties uz 4G/5G tehnoloģijām vai citu tehnisko risinājumu, kas ir atšķirīgs no primārā pieslēguma. Pieslēgumiem, kuri norādīti tehniskās specifikācijas 1.1.2. - 1.1.12. punktā - Pakalpojumu pieejamība nevar būt zemāka par 99,5% kalendārā mēneša laikā.
  6. Datu pārraides kanālā Rīgā, Eksporta ielā 5 Pretendentam jānodrošina latentums ne lielāks kā 4 (četras) ms (milisekundes). Pārējiem pieslēgumiem, kuri norādīti tehniskās specifikācijas 1.1.2. - 1.1.12. punktā – jānodrošina latentums ne lielāks kā 20 (divdesmit) ms (milisekundes). Visos datu pārraides kanālos pakešu zudumi ir pieļaujami ne lielāki kā 0,1% (vienas desmitdaļa procenta). Pretendentam pēc visu pieslēguma ierīkošana ir jāsniedz tehniskās analīzes pārskats, kas apliecina attiecīgo kritēriju izpildi.
  7. Pretendentam jānodrošina Pasūtītājs ar tiešsaistē pieejamu tīkla uzraudzības (monitoringa) sistēmu, kas atspoguļo informāciju par pieslēgumu pieejamību, statusu un pieslēgumu noslodzi reālā laikā, kā arī vēsturiskos datus par vismaz 12 (divpadsmit) mēnešu periodu.
  8. Pretendentam ir jābūt GLV-IX biedram, nodrošinot iespēju pieslēgt Sabiedrību Vienotā valsts interneta plūsmu apmaiņas punktam, atbilstoši Ministru kabineta 2024. gada 5. novembra noteikumu Nr. 702 “Vienotā valsts interneta plūsmu apmaiņas punkta darbības noteikumi” nosacījumiem.
  9. Pretendentam ir jābūt rezervētam starptautiskam interneta kanālam.
  10. Pasūtītājs katrā pieslēguma vietā un arī centrālajā pieslēguma vietā izmantos savā rīcībā esošu maršrutizācijas un komutācijas aparatūru.
  11. Pretendentam jānodrošina MTU lielums visiem minētajiem pieslēgumiem vismaz 1 500 (viens tūkstotis pieci simti) baitu apmērā (bez fragmentācijas).
  12. Pretendentam jānodrošina domēna vārdu serveris, kurā izvietot un pārvaldīt Pasūtītājam piederošo 5 (piecu) domēnu vārdu tehniskos ierakstus. Pretendentam jānodrošina Pasūtītāja autentificēta piekļuve serverim domēna vārda ierakstu pārvaldīšanai. Līguma darbības laikā Pretendentam jānodrošina līdz 10 (desmit) vienlaicīgu domēna vārdu izvietošana.

1. **Prasības apkalpošanai**
   1. Pretendentam jānodrošina 24 (divdesmit četras) stundas dienā un 7 (septiņas) dienas nedēļā sazvanāms bezmaksas palīdzības dienesta numurs, kas pieejams no fiksētā tīkla abonenta numuriem un mobilā tīkla abonenta numuriem. Saziņai var tikt izmantots arī e-pasts. Pretendentam piedāvājumā detalizēti jāapraksta, kā tiks nodrošināta šīs prasības izpilde, iekļaujot piedāvājumā palīdzības dienesta tālruņa numuru, lai Pasūtītājs var pārliecināties par atbilstību izvirzītajām prasībām.
   2. Pretendenta palīdzības dienestam bez papildu maksas jānodrošina šādi pakalpojumi:
      1. Pakalpojumu pārtraukumu pieteikumu pieņemšana visu diennakti valsts valodā pa tālruni, e-pastu un tiešsaistes portālā un to izpildes koordinēšana, uzraudzība, Pasūtītāja informēšana par pieteikumu izpildes gaitu;
      2. obligāta pieteicēju informēšana par pieprasījuma izpildi, izmantojot elektronisko sakaru līdzekļus (e-pastā vai telefoniski gadījumos, kad pieteicējs e-pastā nav sasniedzams) no attiecīgā pieprasījuma vai problēmas pieteikuma saņemšanas brīža līdz problēmas novēršanas vai pieteikuma izpildes brīdim;
      3. nodrošināto Pakalpojumu konfigurācijas izmaiņu saskaņošana, ieviešana un pieteikumu dokumentēšana;
      4. Pasūtītāja informēšana par plānotajiem pārtraukumiem Pakalpojumu darbībā vismaz 3 (trīs) darba dienas iepriekš.
   3. Pretendentam Pakalpojumu pārtraukumu novēršana jāveic ne ilgāk kā 4 (četru) stundu laikā darba dienās no plkst. 8.00-18.00, ne ilgāk kā 24 (divdesmit četru) stundu laikā pārējā laikā, informējot Pasūtītāju par darba uzsākšanu 1 (vienas) stundas laikā no pieteikuma saņemšanas.
   4. Pretendents bez iepriekšējas rakstiskas saskaņošanas ar Pasūtītāju nedrīkst veikt jebkādu datu filtrēšanu un piekļuves tiesību ierobežošanu.
2. **Prasības Pakalpojumu ierīkošanai**
   1. Pretendenta piedāvātais iepirkuma realizācijas (interneta pakalpojumu ierīkošanas) laiks nevar pārsniegt 60 (sešdesmit) kalendārās dienas no līguma noslēgšanas dienas.
   2. Pretendentam jāsaskaņo pieslēgumu vietu ierīkošanas un pieslēgšanas laiki ar Pasūtītāju. Visu ierīkoto Pakalpojumu ekspluatācija tiks uzsākta vienlaicīgi pēc visu pieslēguma vietu ierīkošanas un pieņemšanas – nodošanas aktu abpusējas parakstīšanas.
3. **Saimnieciski visizdevīgākā piedāvājuma vērtēšanas kritēriji**

|  |  |  |
| --- | --- | --- |
| **Nr.**  **p.k.** | **Kritērijs** | **Maksimālais punktu skaits** |
| **1.** | **Finanšu piedāvājums**  Pakalpojumu nodrošināšanas izmaksas mēnesī, EUR bez PVN galvenajā biroja ēkā Eksporta ielā 5, Rīgā  (Iegūtie punkti = zemākā piedāvātās izmaksas dalītas ar piedāvātajām izmaksām reizināts ar 80 punktiem).  Maksimāli iespējamais punktu skaits – 80.00. | **80.00** |
| **2.** | **Finanšu piedāvājums**  Pakalpojumu nodrošināšanas izmaksas mēnesī, EUR bez PVN reģionālajās struktūrvienībās kopā  (Iegūtie punkti = zemākā piedāvātās izmaksas dalītas ar piedāvātajām izmaksām reizināts ar 15 punktiem).  Maksimāli iespējamais punktu skaits – 15.00. | **15.00** |
| **3.** | **Elektroenerģijas izmantošana**  Ja Pretendents pakalpojumu nodrošināšanai un/vai pašpatēriņam izmanto elektroenerģiju, kas saražota no 100 % atjaunojamiem enerģijas avotiem, tad piedāvājumam tiks piešķirti 5.00 vērtējuma punkti.  Maksimāli iespējamais punktu skaits – 5.00. | **5.00** |
| **KOPĀ:** | | **100.00** |

1. **Līguma projekts**

***LĪGUMS (PROJEKTS)***

**par interneta pakalpojumiem**

Pasūtītāja līguma Nr. {{DOKREGNUMURS}}

Izpildītāja līguma Nr. \_\_\_\_\_\_\_\_\_\_\_\_\_

Rīgā Līguma parakstīšanas datums ir pēdējā pievienotā

droša elektroniskā paraksta laika zīmoga datums

**Sabiedrība ar ierobežotu atbildību “Elektroniskie sakari”**, reģistrācijas Nr. 40003021907, juridiskā adrese: Eksporta iela 5, Rīgā, LV-1010, (turpmāk – Pasūtītājs), tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,kurš rīkojas uz \_\_\_\_\_\_\_\_\_\_\_\_\_\_\_\_\_ pamata, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Izpildītājs), tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,kurš/ kura rīkojas uz \_\_\_\_\_\_\_\_\_\_\_\_\_\_\_\_\_\_ pamata, no otras puses,

abi kopā saukti „Puses” un katrs atsevišķi „Puse”, pamatojoties uz iepirkumu procedūras no 10 000 – 41 999 *euro* „Interneta pakalpojumu nodrošināšana”, identifikācijas Nr. ESAKARI 2025/15 (turpmāk – Iepirkums), rezultātiem, savstarpēji vienojoties, bez viltus, maldības un spaidiem, ievērojot normatīvo aktu prasības, noslēdz šādu līgumu (turpmāk – Līgums):

1. **LĪGUMA PRIEKŠMETS**
   1. Pasūtītājs pasūta un Izpildītājs apņemas savlaicīgi, kvalitatīvi un atbilstoši Līguma 1. pielikumam “Tehniskā specifikācija” (turpmāk – Līguma 1. pielikums), Līguma 2. pielikumam “Tehniskais piedāvājums” (turpmāk – Līguma 2. pielikums), pārējiem Līguma noteikumiem un normatīvajos aktos noteiktajām prasībām, piemērojamos standartos un vadlīnijās noteiktajām prasībām, nozarē pastāvošajai labajai praksei un Pasūtītāja norādījumiem par Līguma 3. pielikumā “Finanšu piedāvājums” (turpmāk – Līguma 3. pielikums) noteiktajām cenām nodrošināt interneta pakalpojumus Pasūtītāja struktūrvienībās (turpmāk – Pakalpojumi).
   2. Pasūtītājs veic samaksu par savlaicīgi, kvalitatīvi un atbilstoši Līgumam, normatīvajiem aktiem, piemērojamos standartos un vadlīnijās noteiktajām prasībām, nozarē pastāvošajai labajai praksei un Pasūtītāja norādījumiem sniegtiem Pakalpojumiem atbilstoši Līgumā noteiktajam.
2. **LĪGUMA SUMMA UN NORĒĶINU KĀRTĪBA**
   1. Saskaņā ar Līguma 3. pielikumu Līguma summa par Pakalpojumiem ir līdz EUR 41 999,00 (četrdesmit viens tūkstotis deviņi simti deviņdesmit deviņi *euro*, 00 centi), neieskaitot pievienotās vērtības nodokli (turpmāk - PVN), un sastāv no ikmēneša maksas par Pakalpojumiem EUR \_\_\_\_\_\_\_\_\_,\_\_\_ (\_\_\_\_\_\_\_\_*euro*, \_\_\_\_ centi), neieskaitot PVN. PVN piemēro normatīvajos aktos noteiktajā apmērā un kārtībā.
   2. Līguma 2.1. punktā un Līguma 3. pielikumā noteiktās Pakalpojumu cenas un Līguma summa ietver visas izmaksas, kas saistītas ar pilnīgu un kvalitatīvu Līguma izpildi, tajā skaitā, bet ne tikai, Pakalpojumu ierīkošanas izmaksas, darbaspēka, mehānismu, materiālu, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, preču un pakalpojumu (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, kas nepieciešamas Līguma saistību pilnīgai izpildei.
   3. Izpildītājs nodrošina Līguma 3. pielikumā norādīto cenu nemainīgumu visā Līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Līguma summas vai cenu paaugstināšanai, un šo procesu radītās sekas Izpildītājs ir ietvēris cenās.
   4. Pasūtītājam nav pienākums apgūt visu Līguma 2.1. punktā noteikto summu.
   5. Izpildītājam nav tiesības prasīt papildu samaksu no Pasūtītāja, ja Līguma izpildes laikā Pasūtītāja prasībās tiek konstatēta kļūda, kuru bija iespējams konstatēt pirms Līguma noslēgšanas, pārbaudot Pasūtītāja prasības ar pienācīgu rūpību, kādu pamatoti varētu sagaidīt no Izpildītāja kā attiecīgās nozares profesionāļa.
   6. Līguma 2.1. punktā un Līguma 3. pielikumā noteikto ikmēnešu maksu par Pakalpojumiem aprēķina un maksā no Līguma 3.2. punktā noteiktā nodošanas – pieņemšanas akta abpusējas parakstīšanas dienas.
   7. Ja Pakalpojumi tiek sniegti nepilnu mēnesi, ikmēneša maksu par Pakalpojumiem samazina proporcionāli Pakalpojumu sniegšanas kalendāro dienu skaitam.
   8. Par pilnīgu un kvalitatīvu Pakalpojumu sniegšanu Pasūtītājs samaksā Izpildītājam 10 (desmit) darba dienu laikā pēc tam, kad ir izpildījušies visi turpmākie nosacījumi:
      1. Pasūtītājs ir parakstījis Izpildītāja sagatavoto, parakstīto un iesniegto Pakalpojumu nodošanas – pieņemšanas aktu par iepriekšējā mēnesī sniegtajiem Pakalpojumiem;
      2. Izpildītājs ir iesniedzis Pasūtītājam atbilstošu rēķinu. Rēķina izrakstīšanas pamats ir Pušu abpusēji parakstīts Pakalpojumu nodošanas - pieņemšanas akts par iepriekšējā mēnesī sniegtajiem Pakalpojumiem.
   9. Pasūtītājs ir tiesīgs samazināt Līguma 2.8. punktā noteikto maksājumu par Pakalpojumiem, ja saskaņā ar Līguma noteikto Puses ir vienojušās par maksājuma apjoma samazinājumu.
   10. Izpildītājs rēķinu sagatavo strukturētu elektronisko rēķinu XML formātā, kas noformēts atbilstoši normatīvajos aktos noteiktajām prasībām. Strukturētu elektronisko rēķinu Izpildītājs izsniedz Pasūtītājam tā oficiālās elektroniskās adreses apakšadresē: EINVOICE@40003021907.
   11. Ja Izpildītājs nesagatavo strukturētu elektronisko rēķinu Līguma 2.10. punktā noteiktajā kārtībā, Puses vienojas, ka līdz 2027. gada 31. decembrim rēķinu sagatavo elektroniski un tas ir derīgs bez paraksta. Izpildītājs nosūta rēķinu uz Pasūtītāja e-pasta adresi gramatvediba@esakari.lv. Rēķins uzskatāms par paziņotu nākamajā darba dienā pēc tā nosūtīšanas.
   12. Maksājumu atzīst par izpildītu dienā, kad Pasūtītājs ir pārskaitījis finanšu līdzekļus uz Izpildītāja rēķinā norādīto norēķinu kontu kredītiestādē, ko apliecina attiecīgais kredītiestādes apstiprināts maksājuma uzdevums.
3. **PAKALPOJUMU IZPILDE, NODOŠANAS UN PIEŅEMŠANAS KĀRTĪBA**
   1. Izpildītājs Pakalpojumus sniedz 36 (trīsdesmit sešus) mēnešus no Līguma abpusējas parakstīšanas dienas vai līdz brīdim, kad Līguma summa par Pakalpojumiem sasniedz EUR 41 999,00 (četrdesmit viens tūkstotis deviņi simti deviņdesmit deviņi *euro*, 00 centi), neieskaitot PVN, (atkarībā kurš no minētajiem apstākļiem pirmais iestājas) saskaņā ar Līgumā un tā pielikumos noteikto, atbilstoši normatīvo aktu, piemērojamos standartos un vadlīnijās noteiktajām prasībām, kā arī nozarē pastāvošajai labajai praksei un Pasūtītāja norādījumiem.
   2. Izpildītājs ne vēlāk kā 60 (sešdesmit) kalendāro dienu laikā no Līguma abpusējas parakstīšanas dienas veic Pakalpojumu sniegšanai nepieciešamo pieslēgumu ierīkošanu Pasūtītāja struktūrvienībās, katras pieslēguma vietas ierīkošanas laiku saskaņojot ar Līguma 11.1.1. punktā noteikto Pasūtītāja pilnvaroto pārstāvi. Pakalpojumu sniegšanai nepieciešamo pieslēgumu ierīkošanu apliecina Pušu abpusēji parakstīts minēto darbu nodošanas – pieņemšanas akts.
   3. Pretendents Pakalpojumu pārtraukumu novērš ne ilgāk kā 4 (četru) stundu laikā darba dienās no plkst.8.00 līdz plkst.18.00 un ne ilgāk kā 24 (divdesmit četru) stundu laikā pārējā laikā, informējot Līguma 11.1.1. punktā noteikto Pasūtītāja pilnvaroto pārstāvi par darba uzsākšanu 1 (vienas) stundas laikā no Līguma 11.1.1. punktā noteiktā Pasūtītāja pilnvarotā pārstāvja pieteikuma saņemšanas.
   4. Pakalpojumu nodrošināšanas pārtraukuma novēršanas laika uzskaite tiek uzsākta ar brīdi, kad Pasūtītājs ir nodrošinājis Izpildītājam piekļuvi Izpildītāja apkalpošanā esošajai aparatūrai un kabeļiem, kuri atrodas Pasūtītāja telpās. Ja Pasūtītājs nevar nodrošināt tūlītēju Izpildītāja piekļuvi Izpildītāja apkalpošanā esošajai aparatūrai un kabeļiem, kuri atrodas Pasūtītāja telpās, Pakalpojumu nodrošināšanas pārtraukuma novēršanas laiks tiek apturēts. Pakalpojumu nodrošināšanas pārtraukuma novēršanas darbi tiek uzsākti ar Pasūtītāja iespēju nodrošināt Izpildītājam piekļuvi Izpildītāja apkalpošanā esošajai aparatūrai un kabeļiem, kuri atrodas Pasūtītāja telpās.
   5. Izpildītājs ne vēlāk kā līdz kārtējā mēneša 5. (piektajam) datumam iesniedz Līguma 11.1.1. punktā noteiktajam Pasūtītāja pilnvarotajam pārstāvim Pakalpojumu nodošanas – pieņemšanas aktu par iepriekšējā mēnesī sniegtajiem Pakalpojumiem, aktā norādot informāciju par:
      1. nodrošināto Pakalpojumu kvalitāti un tās atbilstību Līguma nosacījumiem;
      2. Pakalpojumu nodrošināšanā konstatētajām neatbilstībām, ja tādas ir, t.sk. visus Pakalpojumu pārtraukumus, kuru novēršana notikusi ilgāk, kā Līguma 3.3. punktā norādītajā termiņā, norādot darbu uzsākšanas un pabeigšanas laiku. Ja iestājušies Līguma 3.4. punktā minētie attaisnojošie apstākļi, tad Izpildītājs norāda novēršanas darbu atsākšanas un pabeigšanas laiku;
      3. ikmēneša maksājuma apjoma samazinājumu, ja konstatētas Pakalpojumu nodrošināšanas neatbilstības, piemēram, ir bijuši Pakalpojumu nodrošināšanas pārtraukumi.
   6. Pasūtītājs ne vēlāk kā 5 (piecu) darba dienu laikā pēc Līguma 3.5. punktā noteiktā Pakalpojumu nodošanas – pieņemšanas akta par iepriekšējā mēnesī sniegtajiem Pakalpojumiem paraksta to vai iesniedz Izpildītājam rakstveida pretenziju. Ja Pasūtītājs nav iesniedzis pretenziju 5 (piecu) darba dienu laikā no Pakalpojumu nodošanas – pieņemšanas akta par iepriekšējā mēnesī sniegtajiem Pakalpojumiem saņemšanas dienas, Pakalpojumi uzskatāmi par sniegtiem.
   7. Pasūtītājs ir tiesīgs atteikties parakstīt Līguma 3.5. punktā noteikto Pakalpojumu nodošanas – pieņemšanas aktu par iepriekšējā mēnesī sniegtajiem Pakalpojumiem, ierakstot tajā savas pretenzijas, ja Pasūtītājam radušies iebildumi par Pakalpojumiem atbilstoši Līgumam, tā pielikumiem, normatīvajiem aktiem, piemērojamos standartos un vadlīnijās noteiktajām prasībām, nozarē pastāvošajai labajai praksei un/vai Pasūtītāja norādījumiem. Šādā gadījumā Puses vienojas par maksājuma samazinājumu. Ja Izpildītājs nepiekrīt Pasūtītāja pretenzijā norādītajām neatbilstībām, Pasūtītājam ir tiesības neatbilstību konstatēšanai piesaistīt neatkarīgu ekspertu, kura lēmums ir saistošs Pusēm. Eksperta pakalpojumus apmaksā tā Puse, kura ir pieļāvusi maldību strīdā. Ja strīdā maldību ir pieļāvušas abas Puses, eksperta pakalpojumus Puses apmaksā vienādās daļās.
   8. Pakalpojumi tiek uzskatīti par sniegtiem, ja tie ir veikti saskaņā ar Līguma, normatīvo aktu prasībām, piemērojamos standartos un vadlīnijās noteiktajām prasībām, nozarē pastāvošo labo praksi, kā arī Pasūtītāja norādījumiem un Līguma 11.1. punktā noteiktie Pušu pilnvarotie pārstāvji ir parakstījuši iepriekšējā kalendārā mēnesī sniegto Pakalpojumu nodošanas – pieņemšanas aktu vai pēc Līguma 3.6. punktā minētā termiņa.
   9. Pēc Līguma 11.1. punktā noteikto Pušu pilnvaroto pārstāvju Līguma 3.6. punktā noteiktā Pakalpojumu nodošanas – pieņemšanas akta par iepriekšējā mēnesī sniegtajiem Pakalpojumiem abpusējas parakstīšanas vai pēc Līguma 3.6. punktā minētā termiņa, Izpildītājs sagatavo rēķinu.
4. **LĪGUMA IZPILDĒ IESAISTĪTIE APAKŠUZŅĒMĒJI[[1]](#footnote-1)**
   1. Līguma izpildē Izpildītājs iesaista šādus apakšuzņēmējus:
      1. apakšuzņēmējs, reģistrācijas Nr.\_\_\_\_\_\_\_\_\_\_\_\_;
      2. apakšuzņēmējs, reģistrācijas Nr.\_\_\_\_\_\_\_\_\_\_\_\_.;
   2. Izpildītājs, saskaņojot ar Pasūtītāju, ir tiesīgs veikt Līguma 4.1.punktā norādīto apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē. Līguma 4.2. punktā norādīto apakšuzņēmēju nomaiņu Izpildītājs var veikt tikai ar Pasūtītāja piekrišanu.
   3. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus.
   4. Pasūtītājs nepiekrīt Līguma 4.1. punktā norādīto apakšuzņēmēju nomaiņai, ja pastāv kāds no šādiem nosacījumiem:
      1. Izpildītāja piedāvātais apakšuzņēmējs neatbilst Iepirkuma nolikumā izvirzītajām prasībām;
      2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par Līgumu un Iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma Izpildītājs atsaucies, apliecinot savu atbilstību Iepirkuma nolikumā noteiktajām prasībām vai tas atbilst Publisko iepirkumu likuma 42. panta pirmajā vai otrajā daļā (atbilstoši Pasūtītāja norādītajam paziņojumā par Līgumu vai iepirkuma procedūras dokumentos) minētajiem pretendentu izslēgšanas gadījumiem;
      3. piedāvātais apakšuzņēmējs, kura sniedzamo pakalpojumu vērtība ir vismaz EUR 10 000,00 (desmit tūkstoši *euro*, 00 centi), atbilst Publisko iepirkumu likuma 42. pantā minētajiem pretendentu izslēgšanas nosacījumiem;
      4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma nolikuma noteiktajiem piedāvājuma izvērtēšanas kritērijiem.
   5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkuma likuma 62. panta noteikumiem.
   6. Izpildītājs koordinē apakšuzņēmēju darbību un uzņemas pilnu atbildību par pakalpojumu, ko veikuši apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi.
   7. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
   8. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
5. **PUŠU TIESĪBAS UN PIENĀKUMI**
   1. Izpildītājs:
      1. apņemas ar pienācīgu rūpību pārbaudīt Pasūtītāja prasības un kvalitatīvi, savlaicīgi un atbilstoši Līguma noteikumiem, normatīvo aktu, piemērojamos standartos un vadlīnijās noteiktajām prasībām, kā arī nozarē pastāvošajai labajai praksei un Pasūtītāja norādījumiem sniegt Pakalpojumus;
      2. apliecina, ka tam ir visas Līguma saistību kvalitatīvai izpildei nepieciešamās atļaujas, licences un sertifikāti atbilstoši normatīvo aktu prasībām, kā arī visas nepieciešamas iemaņas un zināšanas. Izpildītājs apliecina un ir atbildīgs par to, ka visas atļaujas un licences ir spēkā esošas un derīgas visā Līguma darbības laikā, tostarp arī atļaujas un licences, kas izriet normatīvā regulējuma izmaiņu rezultātā jau pēc Līguma noslēgšanas
      3. apņemas nodrošināt, ka Līguma saistību izpildē atbilstoši paredzētajām lomām tieši un personiski piedalīsies Līguma 4.1. punktā norādītie apakšuzņēmēji;[[2]](#footnote-2)
      4. apņemas nodrošināt, ka Pakalpojumu izpildē tiks iesaistīti tikai kvalificēti darbinieki un speciālisti, kuriem ir visas nepieciešamās atļaujas/sertifikāti/licences, ja tādas nepieciešamas saskaņā ar normatīvajiem aktiem, un pieredze Pakalpojumu sniegšanā, un nodrošināt tādu Pakalpojumu izpildei nepieciešamā kvalificētā personāla skaitu, kas nodrošina Pakalpojumu pilnvērtīgu izpildi;
      5. apņemas bez iepriekšējas rakstiskas saskaņošanas ar Līguma 11.1.1. punkta noteikto Pasūtītāja pilnvaroto pārstāvi neveikt jebkādu datu filtrēšanu un piekļuves tiesību ierobežošanu;
      6. apņemas nodrošināt, ka Izpildītāja darbības Pakalpojumu nodrošināšanā nav vērstas uz Pasūtītāja informācijas sistēmu drošības sistēmu apiešanu un/vai bojāšanu, datu kopēšanu un/vai izplatīšanu vai neautorizētu piekļuvi Pasūtītāja informācijas sistēmās un/vai elektroniskajās pastkastītēs esošajai informācija;
      7. apņemas par saviem līdzekļiem novērst Pasūtītāja izteiktās pretenzijas par Pakalpojumu neatbilstību kvalitātei, Līgumam, normatīvo aktu, piemērojamos standartos un vadlīnijās noteiktajām prasībām, nozarē pastāvošajai labajai praksei un/vai Pasūtītāja norādījumiem;
      8. apņemas Līgumā noteiktajā kārtībā iesniegt Līguma 11.1.1. punktā noteiktajam Pasūtītāja pilnvarotajam pārstāvim Pakalpojumu nodošanas – pieņemšanas aktu;
      9. ir tiesīgs saņemt no Pasūtītāja samaksu par kvalitatīvi, savlaicīgi un atbilstoši Līguma noteikumiem, normatīvo aktu, piemērojamos standartos un vadlīnijās noteiktajām prasībām, kā arī nozarē pastāvošajai labajai praksei un Pasūtītāja norādījumiem sniegtiem Pakalpojumiem saskaņā ar Līguma noteikumiem;
      10. ir tiesīgs saņemt no Pasūtītāja tā rīcībā esošo Līguma izpildei nepieciešamo informāciju ne ilgāk kā 5 (piecu) darba dienu laikā no informācijas pieprasīšanas dienas;
      11. apliecina, ka parakstot Līgumu ir saņēmis no Pasūtītāja Pakalpojumu izpildei nepieciešamo dokumentāciju pilnā apjomā un apliecina, ka Izpildītājam nav un tas neizvirzīs pret Pasūtītāju nekādas pretenzijas šajā sakarā;
      12. apliecina, ka tas kā profesionāls un pieredzējis Pakalpojuma sniedzējs ir izvērtējis visus Līguma noteikumus, un apliecina, ka Līguma summa, kura, Pusēm vienojoties, ir noteikta Līgumā, ir pietiekama, pilnīga, adekvāta un tirgus cenām atbilstoša atlīdzība par visu saskaņā ar Līgumu veicamo Pakalpojumu izpildi un visu citu Izpildītāja pienākumu izpildi, kas ietver sevī gan visus izdevumus, kas Izpildītājam sakarā ar to var rasties, gan visu peļņu, un Izpildītājs uzņemas atbildību par jebkādu izpildāmo darbu un citu pienākumu apjomu un izmaksu novērtēšanas kļūdām vai nepilnībām, kuras Izpildītājs varētu būt pieļāvis;
      13. apliecina, ka pret Izpildītāju un tā piesaistītajiem apakšuzņēmējiem, to valdes un/vai padomes locekli, patiesā labuma guvēju, pārstāvēt tiesīgo personu un/vai prokūristu nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas un tas neatbilst Eiropas Parlamenta un Padomes 2014. gada 31. jūlija Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punktā noteiktajam un apņemas nekavējoties, bet ne vēlāk kā 3 (trīs) kalendāro dienu laikā informēt Pasūtītāju par izmaiņām minētajā apliecinājumā.
   2. Pasūtītājs:
      1. apņemas veikt samaksu par kvalitatīvi, savlaicīgi un atbilstoši Līguma noteikumiem, normatīvo aktu, piemērojamos standartos un vadlīnijās noteiktajām prasībām, kā arī nozarē pastāvošajai labajai praksei un Pasūtītāja norādījumiem sniegtiem Pakalpojumiem;
      2. apņemas sniegt Izpildītājam Līguma izpildei nepieciešamo informāciju ne ilgāk kā 5 (piecu) darba dienu laikā no rakstveida pieprasījuma saņemšanas dienas;
      3. apņemas nodrošināt piekļuvi Izpildītāja apkalpošanā esošajai aparatūrai un kabeļiem, kuri atrodas Pasūtītāja telpās;
      4. ir tiesīgs iesniegt Izpildītājam rakstveida pretenziju ar iebildumiem par sniegto Pakalpojumu atbilstību Līgumam, normatīvo aktu prasībām, vispārpieņemtajiem standartiem, labas prakses principiem un/vai Pasūtītāja norādījumiem;
      5. ir tiesīgs nepieņemt Pakalpojumus, ja ir konstatētas neatbilstības Līguma noteikumiem, normatīvo aktu prasībām, piemērojamos standartos un vadlīnijās noteiktajām prasībām, nozarē pastāvošajai labajai praksei un/vai Pasūtītāja norādījumiem;
      6. ir tiesīgs neapmaksāt Izpildītāja rēķinu par Pakalpojumiem vai to daļu, par kuru saskaņā ar Līgumā noteikto kārtību Pasūtītājs ir iesniedzis rakstveida pretenziju.
   3. Puses apņemas veikt visus nepieciešamos pasākumus, lai novērstu koruptīvas darbības. Neviena no Pusēm vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Pusi vai tās darbinieku veiktajām koruptīvajām darbībām vai par iespējamiem pārkāpumiem, rakstot uz e-pasta adresi: korupcija@esakari.lv.
   4. Puses apliecina, ka neveic un Līguma izpildē neveiks darījumus (neiegādāsies pakalpojumus) ar tādu fizisku vai juridisku personu (tai skaitā, tās valdes vai padomes locekli, patieso labuma guvēju, paraksttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, paraksttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
6. **SODA SANKCIJAS UN ATBILDĪBA**
   1. Saskaņā ar normatīvajos aktos noteikto Puse ir atbildīga par otrai Pusei nodarītajiem zaudējumiem, ja tie radušies Puses, tai skaitā tās darbinieku, pilnvaroto personu, Līguma izpildē iesaistīto trešo personu darbības vai bezdarbības rezultātā, tām pārkāpjot Līgumā noteiktās saistības. Vainīgā Puse atlīdzina zaudējumus otrai Pusei 1 (viena) mēneša laikā no attiecīgo zaudējumu konstatēšanas dienas, par ko ir eksperta atzinums vai zaudējumu akts.
   2. Ja Izpildītājs kavē Līgumā 3.2. punktā noteikto pieslēgumu ierīkošanas Pasūtītāja struktūrvienības termiņu, Izpildītājs maksā Pasūtītājam līgumsodu 10 % (desmit procentu) apmērā no Līguma 2.1. punktā noteiktās Līguma kopējās summas par katru kavējuma dienu, bet ne vairāk kā 10 % (desmit procentu) apmērā no Līguma 2.1. punktā noteiktās Līguma kopējās summas.
   3. Ja Izpildītāja vainas dēļ Pakalpojumu nodrošināšanā ir pārtraukums darba dienās no plkst.08:00 līdz plkst.18:00, kas no pārtraukuma pieteikuma nosūtīšanas brīža ir ilgāks par 4 (četrām) stundām, un pārējā laikā ilgāks par 24 (divdesmit četrām) stundām, kas ir norādīts Līguma 3.5. punktā noteiktajā ikmēneša pakalpojuma nodošanas – pieņemšanas aktā, Izpildītājs maksā Pasūtītājam līgumsodu par katru šādu Pakalpojumu nodrošināšanas pārtraukuma gadījumu Līguma 3. pielikumā noteiktā ikmēneša maksājuma apmērā Pasūtītāja struktūrvienībā, kurā konstatēts Pakalpojumu nodrošināšanas pārtraukums. Ja Izpildītājs nav parakstījis pārtraukuma aktu, Izpildītāja sūtītais paziņojums par Pakalpojumu pārtraukuma fakta reģistrāciju un paziņojums par Pakalpojumu atjaunošanu apliecina Pakalpojumu pārtraukuma faktu un atjaunošanas laiku.
   4. Ja viena gada laikā, skaitot no pirmā Pakalpojumu pārtraukuma gadījuma, Līguma 6.3. punktā minētie apstākļi attiecīgajā Pasūtītāja struktūrvienībā iestājas 3 (trīs) un vairāk reizes, Izpildītājs, sākot ar 4 (ceturto) reizi, maksā Pasūtītājam līgumsodu divkārtējā Līguma 3. pielikumā noteiktā ikmēneša maksājuma apmērā Pasūtītāja struktūrvienībā, kurā konstatēts Pakalpojumu nodrošināšanas pārtraukums, bet ne vairāk kā 10 % (desmit procentus) no Līguma 2.1. punktā noteiktās kopējās Līguma summas.
   5. Ja Izpildītājs atsakās no Līguma izpildes, tas maksā Pasūtītājam Līgumsodu 10% (desmit procenti) no Līguma 2.1. punktā noteiktās kopējās Līguma summas. Par atteikšanos no Līguma izpildes šī punkta izpratnē tiek uzskatīts, ka Izpildītājs kādā no Pasūtītāja struktūrvienībās nesniedz Pakalpojumus 10 (desmit) kalendārās dienas pēc kārtas.
   6. Par Pakalpojumu nesavlaicīgu apmaksu Izpildītājam ir tiesības pieprasīt un Pasūtītājam ir pienākums samaksāt līgumsodu 0,1 % (vienas desmitdaļas procenta) apmērā no neapmaksātās summas par katru kavējuma dienu, bet ne vairāk kā 10 % (desmit procentu) apmērā no neapmaksātās summas.
   7. Pasūtītājam ir tiesības ieskaita kārtībā samazināt samaksājamo naudas summu par Pakalpojumiem tādā apmērā, kāda ir Līgumā noteiktajā kārtībā aprēķinātā līgumsoda summa un Līguma izpildes gaitā Pasūtītājam radīto zaudējumu summa.
   8. Ja Līgumā noteiktajā kārtībā aprēķināto līgumsodu nav iespējams ieturēt ieskaita kārtībā, vai tas netiek ieturēts ieskaita kārtībā, Izpildītājam tas jāsamaksā 15 (piecpadsmit) kalendāro dienu laikā no Pasūtītāja rakstveida pieprasījuma un rēķina saņemšanas dienas.
   9. Līgumsoda samaksa neatbrīvo Puses no citām Līgumā noteiktajām saistībām un zaudējumu atlīdzības pienākuma.
   10. Par Izpildītāja piesaistīto apakšuzņēmēju sniegtajiem pakalpojumiem un pieļautajām kļūdām pret Pasūtītāju ir atbildīgs Izpildītājs. Izpildītājs ir atbildīgs par tā piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām.
7. **NEPĀRVARAMA VARA**
   1. Puse neatbild par jebkuras savas saistības neizpildīšanu, ja šāda neizpilde ir notikusi tāda notikuma rezultātā, no kura nav iespējams izvairīties un kura sekas nav iespējams pārvarēt, kuru Puse Līguma slēgšanas brīdī nevarēja paredzēt, un kas nav noticis Puses vai tās kontrolē esošās personas rīcības dēļ, un kas saistību izpildi ne tikai apgrūtina, bet padara neiespējamu.
   2. Pusei, kas nokļuvusi šādas nepārvaramas varas apstākļos, jāinformē par to otra Puse rakstiski ne vēlāk kā 10 (desmit) darba dienu laikā pēc nepārvaramas varas apstākļu iestāšanās. Pēc otras Puses pieprasījuma iesniedzams kompetentas institūcijas izsniegts dokuments, kas apstiprina nepārvaramas varas apstākļu iestāšanos. Ja Puse nav paziņojusi par nepārvaramas varas apstākļu iestāšanos Līgumā noteiktajā kārtībā, tā vēlāk nevar atsaukties uz nepārvaramu varu.
   3. Nepārvaramas varas iestāšanās gadījumā saistību izpilde tiek pagarināta par laika periodu, kurā darbojušies nepārvaramas varas apstākļi.
   4. Ja nepārvaramas varas dēļ ar Līgumu uzņemtās saistības nav iespējams pildīt ilgāk par 30 (trīsdesmit) kalendārajām dienām, katrai Pusei ir tiesības vienpusējā kārtā atkāpties no Līguma izpildes un neviena no Pusēm nav tiesīgs prasīt zaudējuma atlīdzināšanu.
8. **IEROBEŽOTAS PIEEJAMĪBAS INFORMĀCIJA**
   1. Puses apņemas neizpaust trešajām personām jebkādus Līguma izpildes laikā iegūtos datus, kuru apstrāde ierobežota normatīvajos aktos noteiktā kārtībā.
   2. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju un nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
   3. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
   4. Informācijas neizpaušanas noteikumi neattiecas arī uz gadījumiem, kad Latvijas Republikas normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
   5. Puses apņemas ierobežotas pieejamības informāciju sniegt saviem nodarbinātajiem tikai nepieciešamības gadījumā un tādā apjomā, kādā tas ir nepieciešams Līguma izpildei.
   6. Pušu apņemas nodrošināt, ka tās amatpersonas, darbinieki, konsultanti u.c. personas, kuras izmantos Pušu informāciju, tiks iepazīstinātas ar Līgumā paredzētajiem nosacījumiem par konfidencialitāti pirms attiecīgo darbu uzsākšanas un saņems un izmantos šo informāciju vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības (rakstiski apliecinot konfidencialitātes prasību ievērošanu), kādas Pusēm ir noteiktas Līgumā.
9. **DATU AIZSARDZĪBA**
   1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
   2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem, ja piekrišana šādai personu datu apstrādei ir nepieciešama. Katra Puse atsevišķi atbild par datu subjektu informēšanas pienākuma izpildi, kā arī par visu citu datu pārzinim ar Vispārīgo datu aizsardzības regulu uzlikto pienākumu atsevišķu izpildi.
   3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
   4. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tai pirms šādu datu nodošanas jāinformē par to otru Pusi, ja vien normatīvie akti to neaizliedz.
   5. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu, ko tai uzliek Līgums vai jebkādi piemērojamie normatīvie akti. Šajā gadījumā Puse, kas konstatē pārkāpumu, ir tiesīga pieprasīt otrai Pusei nodoto datu atdošanu atpakaļ un tam sekojošu datu dzēšanu no otras Puses sistēmām.
   6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai un ja nepastāv cits pamats personas datu apstrādei.
10. **LĪGUMA SPĒKĀ ESAMĪBA UN GROZĪŠANAS KĀRTĪBA**
    1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
    2. Puses var veikt:
       1. nebūtiskus Līguma grozījumus;
       2. Publisko iepirkumu likuma 61. panta piektajā daļā paredzētos grozījumus;
       3. būtiskus Līguma grozījumus, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas, apjomā, kāds nepieciešams, lai nodrošinātu atbilstību ārējiem normatīvajiem aktiem vai lai saglabātu Līguma izpildi;
    3. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās parakstījušas abas Puses. Šādi Līguma grozījumi ar to parakstīšanas brīdi kļūst par Līguma neatņemamu sastāvdaļu.
    4. Līguma darbības laikā Līgums var tikt atcelts vai izbeigts pirms saistību izpildes, Pusēm par to savstarpēji rakstiski vienojoties, Latvijas Republikas normatīvajos aktos noteiktajos gadījumos, kā arī šajā Līgumā noteiktajos gadījumos, turklāt katrai Pusei šajā Līgumā noteiktajos gadījumos ir tiesības vienpusējā kārtā atkāpties no Līgumā noteikto saistību izpildes bez otras Puses piekrišanas, izbeidzot Līgumu pirms saistību izpildes.
    5. Pasūtītājam ir tiesības, neatlīdzinot zaudējumus, līgumsodu un citus izdevumus, kas var rasties, izlietojot šo tiesību, vienpusējā kārtā atkāpties no Līguma, vismaz 10 (desmit) kalendārās dienas iepriekš rakstiski par to paziņojot Izpildītājam, ja:
       1. Izpildītājs ir vai nu pieļāvis Pakalpojuma vai tā daļas izpildes kavējumu, kur kavējums pārsniedz 10 (desmit) darba dienas, vai arī sniedzis Pakalpojumu, bet neievērojot Līgumā noteikto kārtību vai apjomu;
       2. Izpildītājam Līgumā noteiktajā kārtībā aprēķinātais līgumsods sasniedzis maksimālo apmēru, t.i., 10% (desmit procenti) no Līguma 2.1. punktā noteiktās Līguma kopējās summas;
       3. Izpildītāja sniegtais Pakalpojums ir nekvalitatīvs (t.i. – rezultāts netiek sasniegts tādā līmenī, kādā to varētu sasniegt jebkurš cits speciālists vai speciālistu kopums ar līdzvērtīgu kvalifikāciju);
       4. iestājies Līguma 7.4. punktā noteiktais gadījums;
       5. Izpildītājam ir pasludināts maksātnespējas process, apturēta tā saimnieciskā darbība vai tas tiek likvidēts;
       6. Publisko iepirkumu likuma 64. pantā noteiktajos gadījumos;
       7. konstatēts Starptautisko un Latvijas Republikas nacionālo sankciju likuma 11.¹ panta piektajā daļā minētais gadījums vai Izpildītājs, tā valdes un/vai padomes loceklis, patiesā labuma guvējs, pārstāvēt tiesīgā persona un/vai prokūrists atbilst Eiropas Parlamenta un Padomes 2014. gada 31. jūlija Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punktā noteiktajam;
       8. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
       9. Izpildītājs ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Izpildītāju ir atbrīvojusi no naudas soda vai samazinājusi naudas sodu.
    6. Izpildītājam ir tiesības, neatlīdzinot zaudējumus, līgumsodu un citus izdevumus, kas var rasties, izlietojot šo tiesību, vienpusējā kārtā atkāpties no Līguma, vismaz 10 (desmit) kalendārās dienas iepriekš rakstiski par to paziņojot Pasūtītājam, ja:
       1. Pasūtītājs nav iesniedzis informāciju, materiālus u.tml. vai Pasūtītājs nav veicis darbības, kas nepieciešamas Pakalpojumu izpildei, vai arī Pasūtītājs pieļāvis būtisku minētā nokavējumu, kas liedz Izpildītājam sniegt Pakalpojumus atbilstoši Līgumā un tā pielikumos noteiktajam;
       2. Pasūtītājs ir pieļāvis samaksas kavējumu, kur kavējums pārsniedz 10 (desmit) darba dienas;
       3. iestājies Līguma 7.4. punktā noteiktais gadījums;
       4. Pasūtītājam ir pasludināts maksātnespējas process, apturēta tā saimnieciskā darbība vai tas tiek likvidēts.
    7. Kad Puse saskaņā ar Līgumā noteikto ir izmantojusi tiesību vienpusējā kārtā atkāpties no Līguma, Līgums uzskatāms par izbeigtu ar dienu, kad notecējis paziņojuma termiņš. Minētais neattiecas uz samaksas pienākumu, kur maksājumu saistības radušās līdz Līguma izbeigšanas dienai, kā arī citām maksājumu saistībām, darbībām un restitūcijas pienākumu, ja tas paredzēts Līguma izbeigšanas gadījumā, kā arī Līgumā noteiktā kārtībā iegūtām garantijām, konfidencialitāti, strīdu izskatīšanas kārtību, piemērojamiem Latvijas Republikas normatīvajiem aktiem un citiem Līguma noteikumiem, kur Līgumā noteiktais regulējums ir spēkā līdz pilnīgai izpildei.
11. **CITI NOTEIKUMI**
    1. Ar Līguma izpildi saistītos jautājumus risinās šādi Pušu pilnvarotie pārstāvji:
       1. Pasūtītāja pilnvarotais pārstāvis – \_\_\_\_\_\_\_\_\_\_\_\_\_\_, tālrunis +371 \_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_@esakari.lv;
       2. Izpildītāja pilnvarotais pārstāvis – \_\_\_\_\_\_\_\_\_\_\_\_\_\_\_\_\_\_\_\_\_\_, tālr. +371 \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_.
    2. Pušu pilnvarotie pārstāvji:
       1. kontaktējas ar otru Pusi par Līguma izpildes jautājumiem;
       2. koordinē kvalitatīvu Līguma izpildi;
       3. risina citus ar Līguma izpildi saistītus organizatoriskus jautājumus;
       4. īsteno Līgumā noteiktās Pušu pilnvaroto pārstāvju funkcijas;
       5. paraksta no Līguma saistību izpildes izrietošos aktus.
    3. Neviena no Pusēm bez otra Puses rakstiskas piekrišanas nevar nodot ar Līgumu uzņemto saistību izpildi trešajai personai.
    4. Līgums ir saistošs katras Puses likumīgajam tiesību un saistību pārņēmējam.
    5. Ja kāds no Līguma noteikumiem atbilstoši Latvijas Republikā spēkā esošajiem normatīvajiem aktiem kļūst pilnībā vai daļēji par spēkā neesošu vai kļūst neizpildāms - tas nekādā veidā neietekmē un neatceļ pārējo Līguma noteikumu spēka esamību un likumību, bet Līguma noteikumi, kas kļūst par spēkā neesošiem vai neīstenojamiem, jāaizstāj ar citiem noteikumiem atbilstoši Līguma mērķiem saskaņā ar attiecīgos Latvijas Republikas normatīvajos aktos izvirzītām prasībām.
    6. Jautājumi, kas nav noregulēti Līgumā, apspriežami saskaņā ar Latvijas Republikas normatīvajiem aktiem.
    7. Kādu Līgumā noteikto tiesību neizmantošana neietekmē šādas tiesības un nenozīmē Puses atteikšanos no šādām tiesībām, tāpat šādu tiesību daļēja izmantošana neliedz Pusei to tālāku izmantošanu.
    8. Jebkuras nesaskaņas, domstarpības vai strīdi tiek risināti savstarpēju sarunu ceļā. Ja Puses nespēj vienoties 30 (trīsdesmit) kalendāro dienu laikā, strīds risināms saskaņā ar Latvijas Republikas normatīvajiem aktiem tajos noteiktajā kārtībā Latvijas Republikas tiesā.
    9. Puses informācijas un dokumentu apritē izmanto Līgumā norādīto e-pastu. Informācija un dokumenti, kas nosūtīti otrai Pusei uz Līgumā norādīto e-pastu, uzskatāmi par saņemtiem un tie ir saistoši otrai Pusei. Minētais noteikums neattiecas uz informāciju un dokumentiem, kuru iesniegšanas/nosūtīšanas kārtība ir īpaši atrunāta citos Līguma noteikumos. Ja dokuments sūtīts ar pasta starpniecību ierakstītā sūtījumā, tas uzskatāms par saņemtu 7. (septītajā) dienā pēc tā nodošanas pastā, bet, ja tas sūtīts elektroniski, tas uzskatāms par paziņotu 2. (otrajā) darba dienā pēc tā nosūtīšanas.
    10. Puses 5 (piecu) darba dienu laikā rakstveidā informē viena otru par juridiskā statusa, adreses (faktiskās vai juridiskās), saziņas līdzekļu, par Līguma 11.1. punktā norādīto Pušu pilnvaroto pārstāvju vai maksājumu rekvizītu maiņu. Pretējā gadījumā nepaziņojusī Puse nevar atsaukties uz saistību neizpildi, ko izraisījis nepaziņošanas fakts.
    11. Līgums sagatavots elektroniski, latviešu valodā uz \_\_\_ (\_\_\_\_\_\_\_\_) lapām, no kurām \_\_\_\_ (\_\_\_\_\_) lapas Līguma pamatteksts, \_\_\_\_ (\_\_\_\_\_) lapas Līguma 1. pielikums “Tehniskā specifikācija”, \_\_\_\_ (\_\_\_\_\_) lapas Līguma 2. pielikums “Tehniskais piedāvājums” ar pielikumiem uz \_\_\_\_ (\_\_\_\_\_) lapā, un \_\_\_\_ (\_\_\_\_\_) lapas Līguma 3. pielikums “Finanšu piedāvājums”, un abas Puses to parakstījušas ar drošu elektronisko parakstu. Līguma abpusējas parakstīšanas datums ir pēdējā parakstītāja pievienotā droša elektroniskā paraksta laika zīmoga datums un laiks.
12. **PUŠU REKVIZĪTI UN PARAKSTI**

|  |  |
| --- | --- |
| **PASŪTĪTĀJA vārdā** | **IZPILDĪTĀJA vārdā** |
| **Sabiedrība ar ierobežotu atbildību**  **“Elektroniskie sakari”** |  |
| Eksporta iela 5, Rīga, Latvija, LV-1010 | Juridiskā adrese: |
| Reģistrācijas Nr. 40003021907 | Reģistrācijas Nr. |
| PVN Nr. LV 40003021907 | PVN Nr. |
| Tālrunis: +371 67333034 | Tālrunis: |
| e-pasts: esakari@esakari.lv  Banka: AS „Citadele banka” | e-pasts:  Banka: |
| Konts: LV14PARX0000231601015 | Konts: |
| Bankas kods: PARXLV22  Amats  Vārds Uzvārds\* | Bankas kods:  Amats  Vārds Uzvārds\* |

\* DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1. **Komentāru par noteiktajām kvalifikācijas prasībām, tehnisko specifikāciju, saimnieciski visizdevīgākā piedāvājuma vērtēšanas kritērijiem un līguma projektu sniegšana**

Komentāri sniedzami līdz 2025. gada 13. oktobrim (ieskaitot), nosūtot uz e-pastu [vineta.grigorjeva@esakari.lv](mailto:vineta.grigorjeva@esakari.lv)

1. Nodaļa tiks precizēta atbilstoši Pretendenta piedāvājumam. [↑](#footnote-ref-1)
2. Punkts tiks precizēts atbilstoši Pretendenta piedāvājumam. [↑](#footnote-ref-2)